Verwurg vir ’n selfoon | Farm Murders
February 10, 2009, 6:45 am Filed under: Uncategorized Mev. Thyrza Lombard se lyk word in die lykwa gelaai. Foto: Mmako Mophiring
Feb 09 2009 09:27:54:480PM – (SA)
Clarens. – ’n Geliefde inwoner van dié gewilde Vrystaatse toeristebestemming is in haar huis vermoor nadat sy in 2000 uit Johannesburg getrek het om aan misdaad te ontsnap.
Mev. Thyrza Lombard (77), ’n weduwee wat in Besterstraat op die dorp gewoon het, is vermoedelik met ’n skoenveter verwurg – vir niks meer nie as ’n selfoon.
’n Huiswerker het gisteroggend op Lombard se lyk in haar slaapkamer afgekom. Sy is die vorige aand laas gesien.
Die polisie het gevra dat die werker se naam weerhou word, want dit kan haar lewe in gevaar stel as dit bekend word.
Volgens haar het sy Lombard se lyk langs die bed sien lê. Sy het haar geroep, maar die oorledene het nie gereageer nie.
Die werker het uit die huis gehardloop en om hulp geskree, waarop die polisie ontbied is.
Lombard was bekend daarvoor dat sy altyd vir mense wat by die huis kom aanklop het, kos of geld gegee het.
Sers. Mmako Mophiring, polisiewoordvoerder, het gesê Lombard is met ’n skoenveter verwurg. Niks behalwe ’n selfoon is gesteel nie. Dit is nie seker hoe die moordenaars toegang tot die huis verkry het nie.
Lombard het alleen gewoon en haar gastekamer aan toeriste verhuur.
Drie verdagtes, tussen 19 en 21 jaar oud, is intussen by ’n taverne in Kgubetswana vasgetrek. Hulle sal môre in die Bethlehemse landdroshof verskyn.
Lombard was ’n bekende tuinboukundige en het tuinuitleg gedoen. Sy het graag raad vir mense se tuine uitgedeel.
Die oorledene se seun, mnr. Pierre Lombard, wat in Botswana woon, sê sy pa, mnr. Hendrick Vermaas Lombard, is in 2000 weens kanker oorlede. Sy ma het toe van Johannesburg na Clarens getrek “om weg van die misdaad te kom”.
Lombard word ook oorleef deur drie dogters, mevv. Thyrza Stott van Johannesburg, Ingrid Merry van Durban en Sonja Moore van Margate, asook 18 kleinkinders.
Thyrza was my boyfriend’s Ouma… one of the world’s finest beings, stolen from this world….. Although the culprits have been caught, it is not enough justice and nowehere near enough consolation for the murder of such a beautiful woman.This country needs the death penalty!
February 10, 2009 @ 7:35 am Reply	RSS feed for comments on this post.	TrackBack URI